અંબાજી મંદિર ખાતે ચાચર ચોકમાં ગરબા રમાય છે તે માટે પણ આયોજક મંડળની બેઠક મળી હતી જેમાં ખાસ કરીને દેશની સરહદે તંગ પરિસ્થિતિને ધ્યાને લઇ સુરક્ષાની જરૂરી વ્યવસ્થા ઉભી કરવામાં આવી છે. જેમાં પોલીસકર્મીઓ સાથે મંડળના સૈનિકો પણ સાદા ડ્રેસમાં સુરક્ષાકર્મીની ભૂમિકા ભજવશે. સાથે અંબાજી મંદિરની સુરક્ષાને પણ સતર્ક કરી દેવામાં આવી છે. અંબાજી નજીક રાજસ્થાનની બોડૅર માત્ર ચાર કિલો મીટર દૂર આવેલી છે. ત્યાં છાપરી ખાતે પણ પોલીસ જવાનો દ્વારા વાહનોની તપાસ કામગીરી હાથ ધરવામા આવી છે.